Man gevonnis na hy vrou, skoonma vermoorArgieffoto Ao. Zweli Mohobeleli, woordvoerder van die polisie, het gesê Shaun Rolls (27) is tot 15 jaar tronkstraf gevonnis vir die moorde, agt jaar vir poging tot moord, ses maande vir kwaadwillige saakbeskadiging en drie maande vir aanranding. Die vonnisse sal gelyklopend uitgedien word. Rolls, ŉ veiligheidswag, het in Januarie verlede jaar sy 27-jarige vrou na haar ouerhuis in Bloemfontein gevolg nadat hulle vroeër ŉ argument gehad het. Hy het met sy aankoms by die huis sy vrou aangerand en van die huis se vensters uitgeslaan. Hy het die volgende dag teruggekeer na die huis en sy vrou, sy 65-jarige skoonma en 78-jarige skoonpa geskiet. Rolls het hierna probeer selfmoord pleeg en is nou blind. Rolls se vrou en skoonma is op die toneel dood verklaar. Sy skoonpa het die aanval oorleef.